שאלה: דוח מהירות ממלז, אפשר לבטל?
נושא: שאלה: דוח מהירות ממלז, אפשר לבטל?
17/01/11, 18:06 #1
קיבלתי דוח מהירות בשבוע שעבר.
אני מצרף את התצלום של הדוח כדי שאולי מישהו יעזור לי למצוא בעיה שתבטל אותו..
קצת קשה להבין מה כתוב אבל זה נראה כמו:
"לאחר מדידה ממלז הונח על כסא נהג בניידת והרכב נעצר בשול תוך קשר עין רציף..." (לא הבנתי את ההמשך)
בחתימת המקבל, בתחתית הדף, רשום שם של מישהו, אבל אני לא חתום...
אם יש למישהו רעיון איך לפסול את הדוח אני אשמח לשמוע...
אם לא, אז האם יש לי סיכוי לבקש המרה לאזהרה?
אני נוהג 8 שנים ו11 חודשים (אני יודע שצריך עכשיו 10 שנים, אבל זה ממש קרוב)
ולא היו לי מעולם עבירות תנועה.
107 קמ"ש זו לא מהירות גבוהה במיוחד (בכביש שמותר 90),
זה היה בקטע כביש שאחרי הצומת הבא עולים על כביש 6 וכולם מאיצים כבר לפני.
זה היה ביום שישי, הכביש היה ריק לגמרי, ומיהרתי להגיע הביתה לפני כניסת שבת (הדוח ניתן שעה לפני כניסת שבת).
משהו מהסיבות האלה יכול לעזור לי?
17/01/11, 18:27 #2
בעניין: שאלה: דוח מהירות ממלז, אפשר לבטל?
אינך עומד בקריטריונים לאזהרה, לכן לא ימירו לך(גם אם זה היה מס' ימים לפני 10 שנים).
אף אחת מהסיבות שציינת אינן עילות לביטול הדו"ח, הם בגדר תירוצים(הגם שלא מוצלחים ).
תוכל לבקש להשפט ולהסתמך על פסיקת המחוזי-באר שבע על חוסר כיולו של המכשיר וכתוצאה מכך אין תוצאתו קבילה.
ישנם בתי משפט לתעבורה אשר סומכים ידיהם על פסיקה זו ויש כאלו שלא.
הייתי מתייעץ עם עו"ד(כמובן שהוא יעלה לך יותר מה-250 ש"ח) לאור העובדה שאתה אמור להשפט במחוז הדרום.
לשקולך - עבר נקי אך חור בכיס(עו"ד) או 250 ש"ח ו-0 נק'.
17/01/11, 18:29 #3
כתוב בדוח את פרטי הרכב ואת פרטי הנהג, כמו כן כתוב שהנהג זוהה על פי רשיון נהיגה+ תמונה.
חתימה על הדוח היא על כך שקיבלת אותו.
כתבת בעצמך שאינך עומד בקרטריונים של קבלת אזהרה, לכן האפשרות הזו נפסלת.
האפשרות שלך היא לגשת למשפט ולהציג את טענותיך על מנת לבטל את הדוח.
17/01/11, 19:31 #4
השאלה למה לא לשלם את הדוח ולשכוח אם אתה בדרך כלל נוהג כשורה?!
17/01/11, 19:37 #5
"שיטת מצליח", אולי יצליח לבטל.
17/01/11, 23:34 #6
לפי התאור שלך נסעת לכיוון צפון (התחברות לכביש 6), כאשר בדוח רשום בתאור המקום - "לבית קמה", שזה בעצם לכיוון דרום.
ק"מ 207 בקטע כביש 40, יוצא בין צומת קמה למחלף מאחז.
* בחתימת המקבל - נרשם "נמסר ביד".
לא צויין בנסיבות המקרה ע"י השוטר: באיזה נתיב היה רכבך והאם היו עוד רכבים בזמן מדידת מהירות, כמות האנשים ברכב, תנאי מזג אוויר וראות (גשם, ערפל, אובך כבד). לכן, בנוסף לאמינות הממל"ז, גם זה משחק לטובתך.
השאלה אם בכלל שווה לך כל הטרטור- ללכת להישפט, להתייעץ עם עו"ד או לשלם 250 ש"ח ולשכוח מזה.
- אין לך עבירות תנועה ב-5 שנים אחרונות (למרות שהותק נהיגה פחות מ-10 שנים).
- נסיבות העבירה זו, הן לא מהחמורות (לעומת רמזור אדום, עקיפות, סטיות או שימוש בטלפון נייד)
למרות נהלים החדשים וקיום הקריטריונים באגף התנועה, נסה לשלוח בקשה להמרת הדוח באזהרה.
למתנ"א דרום, יחידת תנועה נגב. (פניות נהגים 08-6292433, פקס 08-6292435 - כפי שמופיע באתר המשטרה)
18/01/11, 14:43 #7
ביטול הדו"ח שאין בו ניקוד רק תשלום קנס ידרוש ממך על פי הנתונים שמסרת לנהל את התיק לזיכוי, שכמובן לא מובטח, אתה לא יודע בשלב זה מה חומר הראיות שיש בתיק לעניין הפעלת הממל"ז, על מנת לחסוך לך הוצאות רבות (נפשיות / כספיות)אמליץ לך לשלם את הדו"ח על מנת לא לצאת להרפתקאה שאתה לא יודע מה יהיה בסופה.
ליאור ליברמן, עו"ד
מומחה בדיני התעבורה ונזקי גוף
טלפון: 077-2120176 | פקס - 077-2120175 | נייד: 054-4899213
דוח חניה עם צבע לא ברור בת"א - אפשר לבטל?
By ToMeR in forum פורום משפטי - דיני תעבורה, נזקי גוף, ביטוח ושמאות רכב
הודעה אחרונה: 17/11/10, 23:33
קיבלתי דוח על חניה, האם אפשר לבטל על טעות בצבע הרכב?
By JKstar in forum רכב כללי
הודעה אחרונה: 01/07/10, 20:32
האם יש דרך לבטל דוח מעבר ברמזור אדום?
הודעה אחרונה: 18/03/05, 19:45